***УВЕДОМЛЕНИЕ***

На вниманието на всички собственици и ползватели на оборудване за прилагане на продукти за растителна защита/самоходни, навесни и прикачни пръскачки/, за територията на област Търговище.

**Уважаеми Земеделски стопани,**

Поради зачестили запитвания към ОД “Земеделие“ Търговище, Ви информираме, че съгласно Наредба № 5/03.02.2016 г. за периодичните проверки за оборудване за прилагане на продукти за растителна защита (ОППРЗ), сте длъжни да подавате заявление за включване в график за периодични проверки на Вашето ОППРЗ.

За включването Ви в графика за преглед е необходимо да подадете заявление - Приложение № 1 към чл.4, ал.2 от Наредба № 5 от 03.02.2016 г. Заявлението се подава до „Център за изпитване и сертифициране“ Русе, който е органът, извършващ периодичните проверки.

Към настоящото уведомление, като прикачен файл ще намерите и приложение на заявлението за периодични проверки, както и самата Наредба.

След попълване на заявлението, същото може да изпратите с писмо към „Център за изпитване и сертифициране“ Русе с адрес: град Русе бул. „Тутракан“ №94, на вниманието на г-н Андрей Андреев или г-н Явор Илиев.

Заявлението можете да подадете и по електронен път на електронен адрес: [anor1@abv.bg](mailto:anor1@abv.bg)

***Информираме Ви че, за всяка една пръскачка се подава отделно заявление, а не едно заявление за всички налични пръскачки*!**

При въпроси и неясноти можете да се консултирате на тел: 0882 566 559, на който отговаря г-н Андрей Андреев.

За допълнителни разяснения може да се обръщате и към г-н Светослав Драганов - главен инспектор в ОД“Земеделие“Търговище на тел: 0882 298 282, както и към г-н Ерджан Мехмед – инспектор в „ОД“Земеделие“Търговище на тел 0895 269 017.